LALIN ขนกว่า 40 โครงการจัดแคมเปญใหญ่ 5-8 ต.ค. นี้ หวังดันยอดขายพุ่งส่งท้ายปี
LALIN ขน 40 โครงการจัดแคมเปญใหญ่ 5-8 ต.ค. นี้ ณ ศูนย์การประชุมแห่งชาติสิริกิติ์ หวังดันยอดขายพุ่งส่งท้ายปี
3 ต.ค. 2560

นายชูรัชฏ์ ชาครกุล กรรมการรองผู้จัดการใหญ่ บริษัท ลลิล พร็อพเพอร์ตี้ จำกัด (มหาชน) หรือ LALIN เปิดเผยว่า บริษัทเตรียมนำโครงการที่อยู่อาศัยคุณภาพกว่า 40 โครงการ เข้าร่วมงานมหกรรมบ้านและคอนโด ครั้งที่ 37 ที่จัดขึ้นระหว่างวันที่ 5-8 ตุลาคม 2560 ณ ศูนย์การประชุมแห่งชาติสิริกิติ์
โดยโครงการดังกล่าวตั้งอยู่บนทำเลทอง ครอบคลุมทั้งบ้านเดี่ยว บ้านแนวคิดใหม่ Lalin Town ทาวน์โฮมหน้ากว้าง และคอนโดมิเนียม ในกรุงเทพฯ และปริมณฑล และเสนอขายในราคาเริ่มเพียง 1 ล้านต้น – 12 ล้านบาท เพื่อรองรับความต้องการของผู้บริโภคทุก Segments
ทั้งนี้ บริษัทได้จัดแคมเปญพิเศษ “Lalin D-Day โปรส่งท้ายให้ครบ ฟรีหมด จบที่เดียว” รับฟรี ทั้งค่าส่วนกลาง ค่ามิเตอร์น้ำ-ไฟ พิเศษรับเพิ่ม Samsung Galaxy Note 8 (จำนวนจำกัด) มอบความคุ้มค่าเฉพาะลูกค้าที่ซื้อในงานมหกรรมบ้านและคอนโด ครั้งที่ 37 นอกจากนี้ บริษัทยังเตรียมกิจกรรมร่วมสนุกและของสัมมนาคุณอีกมากมายที่บูธ
อีกทั้ง บริษัทยังได้นำ 2 โครงการใหม่ล่าสุด ได้แก่ Lalin Town LIO Bliss (ไลโอ บลิสซ์) ประชาอุทิศ สุขสวัสดิ์ ทาวน์โฮมหน้ากว้าง 5.7 เมตร 4 นอน 2 จอด ราคาเริ่มต้นที่ 1 ล้านกว่าบาท พร้อมสโมสร และสวนส่วนกลางใหญ่สุดในย่านสุขสวัสดิ์ และ Lalin Town LIO Bliss ลำลูกกา คลอง 4-5 บ้านและทาวน์โฮมคุ้มสุด ราคาบ้านเริ่มต้นเพียงสองล้านต้นๆ และล้านกว่าๆ สำหรับทาวน์โฮมมาร่วมออกบูธภายในงานด้วย